	หัวข้อ
	รายละเอียด

	๑.  ชื่อกิจกรรมหลัก
	พัฒนาศักยภาพการผลิตและสร้างมูลค่าเพิ่มให้กับสินค้าปศุสัตว์

	2. ความสำคัญของโครงการ หลักการและเหตุผล
	จังหวัดชัยภูมิ เป็นจังหวัดที่มีความเหมาะสมในการปลูกพืชการเกษตร เช่น ข้าว อ้อย มันสำปะหลัง แต่เนื่องจากในปัจจุบันราคาผลผลิตราคาตกต่ำทำให้เกษตรกรมีรายได้น้อยลง ในขณะที่รายจ่ายเพิ่มมากขึ้น  
    นอกจากการปลูกพืชเศรษฐกิจดังกล่าวแล้ว จังหวัดชัยภูมิยังเป็นพื้นที่ที่เหมาะกับการเลี้ยงสัตว์ เช่น โค กระบือ ซึ่งยังเป็นสินค้าเศรษฐกิจที่เกษตรกรสามารถกำหนดราคาได้เอง  แต่ในปัจจุบันเกษตรกรยังมีการเลี้ยงแบบดั้งเดิมที่ต้องใช้พื้นที่จำนวนมาก จังหวัดชัยภูมิจึงมีความจำเป็นต้องเร่งพัฒนาการเลี้ยงสัตว์เศรษฐกิจ ให้มีประสิทธิภาพมากยิ่งขึ้น เพื่อให้เกษตรกรมีรายได้เพิ่มขึ้น รวมทั้งลดพื้นที่การเพาะปลูกข้าวและมันสำปะหลัง

	3.  พื้นที่ดำเนินการ
	ทุกอำเภอในจังหวัดชัยภูมิ

	4.  วิธีดำเนินการ
	1.เพิ่มพื้นที่การปลูกหญ้าเนเปียร์ 
   - เพิ่มพื้นที่ปลูกหญ้าเนเปียร์ในลักษณะการรวมกลุ่มของเกษตรกร
   - ขยายระบบการกระจายน้ำให้เข้าถึงแปลงปลูกหญ้า
2.พัฒนาสายพันธุ์โค - กระบือ ด้วยการผสมเทียม
   - ฝึกอบรมการผสมเทียมให้กับอาสาสมัครปศุสัตว์ 
3.เพิ่มประสิทธิภาพอาสาสมัครปศุสัตว์ เพื่อช่วยเหลือเกษตรกรใน
การรักษาโรคสัตว์ ประจำตำบล
   - ฝึกอบรมอาสาสมัครปศุสัตว์ ในการรักษาโรคสัตว์เบื้องต้น ให้ครอบคลุมทุกตำบล
4.การแปรรูปสินค้าปศุสัตว์เพื่อเพิ่มมูลค่า 
  - แปรรูปสินค้าปศุสัตว์ เช่น การผลิตหม่ำ ไส้กรอกให้ได้มาตรฐาน เป็นสินค้า OTOP ของจังหวัด
5.การพัฒนาการจำหน่ายสินค้าปศุสัตว์
  - พัฒนาโรงฆ่าสัตว์ให้ได้มาตรฐาน  
  - เพิ่มช่องทางการสื่อสารระหว่างผู้ซื้อและผู้ค้า

	5.  หน่วยงานดำเนินงาน
	สำนักงานปศุสัตว์จังหวัดชัยภูมิ

	6.  งบประมาณ
 
	6,000,000 บาท

	7.  ผลที่คาดว่าจะได้รับ (Outcome)
	1. มีกลุ่มเกษตรกรผู้เลี้ยงโค - กระบือ เพิ่มขึ้น 20% 
2. มีจำนวน โค - กระบือ เพิ่มขึ้น 20%
3. เกษตรกรผู้เลี้ยงโค – กระบือ มีรายได้เพิ่มขึ้น 20%

